
                   Nr.23/221/2005
AVIZ

asupra propunerii legislative privind Programul naţional de realizare a centurilor rutiere de ocolire a municipiilor reşedinţă de judeţ

În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.34/2005, Comisia pentru industrii şi servicii a fost sesizată, cu nr.P.l. X 544 din 23 noiembrie 2005, pentru aviz la Comisia pentru administraţie publică, amenajarea teritoriului şi echilibru ecologic, cu propunerea legislativă privind Programul naţional de realizare a centurilor rutiere de ocolire a municipiilor reşedinţă de judeţ.



Scopul propunerii legislative este fluidizarea circulaţiei în municipiile reşedinţă de judeţ şi protejarea infrastructurii orăşeneşti faţă de circulaţia autovehiculelor de mare tonaj şi diminuarea poluării fonice.



Propunerea legislativă a fost avizată favorabil de Consiliul Legislativ, cu nr.423 din 26 aprilie 2005.



Guvernul României, cu actul nr.1921 din 16 august 2005, a comunicat că nu susţine propunerea legislativă.



Propunerea legislativă a fost respinsă de Senat, în şedinţa din 17 noiembrie 2005.



Propunerea legislativă a fost examinată în şedinţa comisiei din data de 14 decembrie 2005.



La lucrări au participat 20 de deputaţi din totalul de 23 de deputaţi membri ai comisiei.



La dezbaterea propunerii legislative au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât, cu 20 de voturi pentru, să propună respingerea propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

PREŞEDINTE,

Expert,

Daniel Bădina
